*Прича о Лажвору*

***1.***

*Били у једном селу отац и син. Отац се звао Лажвор, а син му се звао Истинко. Отац је био велики лажов и преварант, а син то није могао да поднесе.*

***2.***

*Једног дана отац се вратио кући и испричао сину како је преварио неку старицу да му да два аршина своје најбоље земље у замену за десет зрна боба који рађа златан плод. Лажвор је био срећан због добре размене, а Истинко је очајавао.*

***3.***

*Наредног јутра Истинко је отишао у Перунов храм и молио се богу Перуну да сваки пут казни његовог оца када проговори неистину или покуша да превари некога. Још му се молио да његов отац постане частан и честит човек.*

***4.***

*Следећег дана Лажвор и Истинко пођоше иза загорја на пазар. Кад су стигли видели су гомилу света и разноразних ђаконија. Лажвор приђе неком човеку који је продавао ата и поче да му нуди семе боба које рађа златан плод. Пре него што је стигао да му одговори зачула се потмула тутњава грома, а човек му рече: „Изгледа да се Перун не слаже са тобом, лажове један!“, и оде својим путем. Лажвор као да то није ни чуо, окрену се и настави да шета пазаром.*

***5.***

*Наиђе на жену која је продавала мисираче па и њој понуди исто своје семе боба. Не прође ни секунд и зачу се грмљавина десет пута јача од малопређашње. Препаднута жена му рече: „ Изгледа да Перун каже да од тог твог боба нема вајде!“, и окрену се од њега.*

***6.***

*Лажвор, иако сада помало уплашен, ипак настави да иде пазаром па стиже до неког старца који је продавао јањад. Чим је Лажвор изговорио прву реч, крену такав дожд, гром удари у оближњи храст па обори велику грану која умало не уби Лажвора.*

***7.***

*Овај сада већ престрављен отрчи брже од муње својој кући. Истинко је трчао за њим, уплашен али пун наде да је Перун услишио његове молитве те да му отац више неће никада и никога преварити.*

***8.***

*Лажвор није заспао целе ноћи. Ујутру је прво отишао до старице, чију земљу је узео на превару, да јој каже да слободно задржи своју земљу.*

***9.***

*Истинко се пробудио у тренутку када му је отац ушао у кућу. Лажвор је испричао сину где је био и шта је урадио. Још му је рекао како је схватио да су лаж и превара нешто што више никада неће радити у животу. Од тог дана Истинко више никада није чуо ниједну лаж од свог оца.*

* *Речник мање познатих речи -*

***АРШИН*** *– мера за дужину*

***АТ*** *– коњ*

***БОБ*** *– биљка, махунарка, слична пасуљу*

***ВАЈДА*** *– корист*

***ЂАКОНИЈЕ*** *– пуно лепе разноврсне хране*

***ДОЖД*** *– олујна киша*

***ЗАГОРЈЕ*** *– предео иза горе*

***ЈАЊЕ*** *– јагње*

***МИСИРАЧА*** *– бундева*

***ПАЗАР*** *– пијаца*

* *Коришћена литература -*
* *„Каљави коњ – приче из словенске митологије“, Весна Алексић*
* *„Приче из давнина“, Ивана Брлић-Мажуранић*
* *„Богови старих Словена – стара словенска религија, веровања и историја“,*

[*www.starisloveni.com*](http://www.starisloveni.com)

* *„Српски митолошки речник – група аутора: Кулишић, Петровић, Пантелић“* [*https://www.poreklo.rs/2013/11/05*](https://www.poreklo.rs/2013/11/05)
* *„Речник архаизама – Викиречник“* [*https://sr.wiktionary.org*](https://sr.wiktionary.org)
* *Инцпирација -*

*Инспирацију за ову причу сам добио из приче „Сеченско светло“ („Каљави коњ – приче из словенске митологије“, Весна Алексић). Људи су се у тој причи обратили богу за помоћ и он им је услишио молитве. То да имена описују ликове сам исто видео у „Сеченском светлу“ а идеју за причу сам добио читајући о богу Перуну.*

*Давид Секулић VI 2*